‘મૂંઝાઓ મા, બચુમહાશય! હું તમને કહું એમ લખી નાખો. લખી નાખો કે મિયાં હઝૂર પોતે પરાવિજ્ઞાનના અઠંગ સાધક છે. લોક-પરલોકની માહિતીની ઉપલબ્ધિ એમને માટે સહજ છે. ગુરુદેવ ટાગોરની પ્રસ્તુત પ્રતિક્રિયા એ પણ આ સાધનાનું જ પરિણામ છે. લેખમાં ટાંકેલાં ટાગોરનાં વાક્યો એ ગાંધીજીની એમણે આપેલી મરણાંજલિ નથી, પણ ગાંધીજીના સ્વર્ગપ્રવેશ વેળા ગુરુદેવ ટાગોરે આપેલા સ્વાગતપ્રવચનનો એક નાનકડો અંશ માત્ર છે. લેખકે એ પોતાની આત્મિક શક્તિથી શૂન્યમાંથી સારવેલો છે. એ સર્વથા સત્ય છે. અને લખજો કે સંશયાત્મા વિનશ્યતિ.’